Vindictive – hier "blok" ek!
Dit is nou-al die hele naweek wat ek aan hierdie, JA OKAY, die holrug geryde SPUR-insident dink. Elke keer as ek verby 'n SPUR ry kyk ek na binne en sien 'n dol leë familie eetplek… en ek wonder…
Ek wonder oor die mense wat noodgedwonge laat gaan is omdat daar nie werk vir hulle is nie – en dink ek aan my land met sy, o so groot, werkloosheidsyfer.
Ja-Ja ek is ook wit en ek weet die PR-MONSTER het goed drooggemaak om kant te kies, kant te kies omdat hulle die demografie van hul kliente verkeerd gehad het, en so ook die land se demografie in ag geneem het by hulle sg kantkiesery.
Maar weet julle daai Franchises het elkeen 'n Franchisor wat heelwaarskynlik hulle hele lewe se spaargeld geneem het, en in die eetplek gaan belê het, hulle belê in ons land deur om vir mense 'n werk te kan gee. So eetplek sorg nie net vir die eienaar nie, maar vir ieder en elkeen wat daar werk, hoe gering hulle loon ookal is, en dit sorg weer van daai werkers se gesinne.
Ongelukkig het so BOIKOT aksie 'n rippel effek, en verloor ieder en elk van ons iets in 'n mate. Ja, daar word standpunt ingeneem, maar is die prys nie partykeer dalk net te hoog nie? So aksie is sekerlik nodig om mense se misnoë weer te gee, maar moet dit vir altyd wees – kon daar nie maar 'n tydsduur daaraan gegee word nie? SPUR'S is leeg, danksy hulle PR-MANAGER se swak houding, jeens 'n insident wat deur hulself tot 'n kleurinsident ingekleur is.
Maar ek voel dat die mense van ons land ongelooflik venynig is, venynig en selfgesentreerd – ons almal skree graag me, myself and I.
My seun wat ewe vir my sê, "Ons was nog nooit weer in 'n SPUR na daai rasse voorval nie." Ek kyk na hom en ek sê, waarom help jy die werkloosheidsyfer aan in ons land, waarom kan Lainey hulle nie meer lekker speel, terwyl hulle gesiggies ingekleur word en daar balonne aan hulle uitgedeel word nie? Waarom, wat het daai twee "grootmense" se geveg met jou uit te waai? Onskuldige mense word gestraf omdat twee "grootmense" soos kinders aan die skree gegaan het en 'n PR-MANAGER gedink hy doen sy Franchisors 'n guns, deur aan die insident 'n rassekonotasie te gee, en dan boonop Salomo te probeer speel, met erge gevolge vir 'n klomp mense en hul gesinne.
Julle is dit aan ons land verskuldig om nie als en almal onder dieselfde kam te skeer nie – julle is netso skuldig soos ons regering aan werkloosheid, deur sulke aksies te ondersteun!!
Ekself doen nie meer SPUR nie, nie oor dit of dat nie, maar volgens my is dit die ideale eetplek vir mense met jongkinders en daarom verkies ek om nie te gaan nie – maar hierdie aksie lyk my gaan my dwing om nou weer by hulle te gaan eet – ongeag al die BOIKOTTE ens. Net omdat ek jammer voel vir elke duur perseel wat naweek in en naweek uit leegstaan, waarvoor daar nogsteeds betaal moet word, agv ons as Suid-Afrikaners se venynige houding teenoor mekaar.
Ek kan net nie anders as om die soort venyn te beskryf in die Engelse woord vindictive nie – en wens so dat ons kan besef met elke aksie is daar 'n gevolg, en somtyds moet ons nie weier om die gevolge in die oog te kyk nie. GAAN SPUR sonder om skaam te wees – jy is beslis baie groter as jy nogsteeds jou stukkie steak by hulle gaan geniet, sonder om dit 'n wit en swart aksie te maak, ongeag hul swak opgeleide PR-MANAGER se swak bestuur van hierdie nare insident!!!!
synonyms: vengeful, revengeful, unforgiving, resentful, acrimonious, bitter;
spiteful, mean, rancorous, venomous, malicious, malevolent, nasty, mean-spirited, cruel, unkind;
"in her memoirs she revealed that Drake had been a vindictive ex-lover"
16 thoughts on "Vindictive"
Junie 26, 2017 at 2:16 nm
Ek dink dit is meer Afrikaners of wit mense wat keelvol geraak het daarvoor dat hulle altyd as die bad guys uitgekryt word. Ongelukkig in 'n era van sosiale media en ja, mense wat geheel en al te veel offended word deur 'n muggie se poep, moet companies BAIE versigtig wees hoe hulle sake soos die hanteer.
Ek gaan persoonlik nie meer Spur toe nie want hulle kos is deesdae te sleg en te duur.
Hulle idee van 'n chocolate milkshake is wit roomys met sjokolade sous.
Nee sies man!
Junie 26, 2017 at 2:32 nm
Ek het self so gevoel tot ek besef het wat die rippel effek is op verskeie mense. Hulle kos staan my ook nie aldag aan nie – maar baie van die Spurs doen rerig moeite wat hul gasvryheid betref, en daar is mense wat besig is om als te verloor oor hierdie aksie – dit gaan oor veel as om net die "brand" pak te gee – daar is mense wat afhanklik is van die Spurs, ek glo menigte "brands" het 'n les hieruit geleer en dit was om nie hulle kliente se koopmag te onderskat nie. Maar waarom aanhou met die aksie? Dit maak nie sin nie.
Junie 26, 2017 at 3:12 nm
Kyk, dit is jammer dat mense hulle werk verloor. No two ways about it.
En ek haat dit as politiek en ontspanning meng.
Junie 26, 2017 at 3:13 nm
NOU praat ons!!
Junie 26, 2017 at 2:23 nm
Ek stem 100% met jou mening saam, Elanè. Wit of swatt, hierdie is vir my ñ onnodige situasie wat reeds enorme skade verrig het, en steeds aanhou.
Junie 26, 2017 at 2:49 nm
Ek en Vroukie het nou-die-dag voor Hermanus se Spur verby geloop en geswig voor die braaigeure. Nie weer nie. Die hamburgers was hard en onsmaaklik en bleddie duur.
Junie 26, 2017 at 3:04 nm
Ai tog… wat antwoord ek nou, kliente wil waarde vir hul geld kry, en as hulle dit nie kry nie sal hulle ongelukkig nie weer soontoe gaan nie.
Met die boikot wys Afriforum / Solidariteit dat in hul gretigheid om kant te kies vir die boelie gee hulle nie om om mense (selfs wit mense en Afrikaners) se werksgeleenthede en inkomste te verwoes nie.
Junie 26, 2017 at 3:06 nm
Ongelukkig die waarheid, hierdie hele insident kon soveel beter bestuur gewees het, binne Spur self en ook deur buite partye – maar vlg my beskeie mening is die prys aan die verlies aan inkomste vir menigte mense net te veel!!
Junie 26, 2017 at 3:51 nm
Hartseer storie, my man nog steeds lief vir hulle 'chicken schnitzel' .. so ja ons gaan maar nog.
Junie 26, 2017 at 3:58 nm
Ek is bly julle gaan want die leë plekke maak my hartseer ennsoveel mense het noodgedwonge hul werk/ure verloor oor 'n sinnelose uitgerekte boikot aksie.
Junie 26, 2017 at 7:06 nm
Dis jammer dat mense hulle werk verloor.
Junie 27, 2017 at 8:17 vm
Ja ons gaan nogsteeds SPUR toe. Ek is mal daaroor om Ma Alleen daar te gaan ontbyt terwyl iemand ander die kinders oppas en vermaak !
Junie 27, 2017 at 8:21 vm
Ek is baie bly om dit te hoor, na my blog gister het ek gisteraand laat oral gelees dat daar 'n reddingsboei uitgegooi word na al die betrokke partye en dat die Franchisor hard gaan werk om hierdie PR fout reg te stel op grondvlak, Sien link wat ek bygewerk het.
Junie 30, 2017 at 1:06 vm
Elane jy praat my hart hier.
Ek gaan nogsteeds met my kleinkinders SPUR toe, hulle speel lekker en ek kan so sit dat ek hulle kan dop hou.
❤ ek dink dit is die "ultimate" eetplek as mens kinders het – ek en my man is alleen so ons verkies stiller eetplekke, behalwe as ons Lainey moet bederf x